**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan- Dignano

OIB 12242845735

Klasa: 400-01/20-01/05

Ur.br.: 2168-04-08-01-20-01

**FINANCIJKI PLAN PRORAČUNSKOG KORISNIKA**

**D.V.-S.I. PETAR PAN VODNJAN-DIGNANO**

**ZA 2021.GODINU**

**SA PROJEKCIJAMA ZA 2022. I 2023. GODINU**

U Vodnjanu, rujan 2020.

**Sažetak djelokruga rada proračunskog korisnika:**

Dječji vrtići Petar Pan Vodnjan – Scuole dell' infanzia Petar Pan Dignano je javna ustanova koja u okviru svoje djelatnosti ranog i predškolskog odgoja ostvaruje program njege, odgoja, obrazovanja, zdravstvene zaštite, prehrane i socijalne skrbi djece od navršenih godinu dana do polaska u osnovnu školu.

Osim redovnih 10-satnih i 6-satnih programa predškolskog odgoja i naobrazbe, u svim vrtićima se ostvaruje i program predškole – minimalni program za djecu koja nisu uključena u redovne skupine a kojeg roditelji ne sufinanciraju.

Dječji vrtići Petar Pan Vodnjan – Scuole dell' infanzia Petar Pan Dignano ostvaruje svoju djelatnost u matičnoj kući u Vodnjanu, S.Rocco 17 i u područnim odjeljenjima u Galižani, Veli Vrh 5 i u Peroju, Peroj bb.

Ukupno 42,5 radnika skrbi o 182-ero djece u 10 odgojnih skupina od kojih su tri jasličke, četiri vrtićke s radom na hrvatskom i tri vrtićke s radom na talijanskom jeziku i o 13 djece polaznika minimalnog programa.

Ustanovom rukovodi ravnatelj i Upravno vijeće od 5 članova.

Osnivač ustanove je Grad Vodnjan-Citta' di Dignano.

**Ciljevi programa su:**

* osigurati osobnu, emocionalnu, tjelesnu, obrazovnu i socijalnu dobrobit djece rane i predškolske dobi - korisnika usluga vrtića
* fleksibilnost odgojno-obrazovnog procesa u vrtiću,
* partnerstvo vrtića s roditeljima i širom zajednicom,
* osiguravanje kontinuiteta u odgoju i obrazovanju,
* otvorenost za kontinuirano učenje i spremnost na unapređivanje prakse.

**Zakonske i druge podloge na kojima se zasniva program:**

* Zakon o predškolskom odgoju i obrazovanju (NN broj 10/97, 107/07, 94/13 i 98/19),
* Koncepcija razvoja predškolskog odgoja (Glasnik Ministarstva prosvjete i kulture RH,

 ( broj 7/8, 1991. godine)

* Programsko usmjerenje odgoja i obrazovanja predškolske djece (Glasnik Ministarstva prosvjete i kulture RH, broj 7/8, 1991. godine)
* Nacionalni Kurikulum za rani i predškolski odgoj i obrazovanje, na temelju kojega je

 izrađen i vrtićki kurikulum,

* Pravilnik o sadržaju i trajanju programa predškole (N.N. 107/14)
* Konvenciji o pravima djeteta,
* Smjernicama za strategiju obrazovanja, znanosti i tehnologije RH te u dokumentima za

 samovrednovanje.

**Polazišta za izradu Financijskog plana ustanove su** :

* Zakon o lokalnoj i područnoj (regionalnoj) samoupravi
* Zakon o ustanovama
* Zakon o proračunu
* Zakon o predškolskom odgoju i obrazovanju
* Državni pedagoški standard predškolskog odgoja i naobrazbe

**Pokazatelji rezultata na kojima se zasnivaju izračuni i ocjene potrebnih sredstava**

Prijedlog financijskog plana za 2021. godinu sa projekcijama plana za 2022. i 2023. godinu izrađen je na temelju važeće ekonomske cijene i broja upisane djece (za pedagošku 2020/2021. godinu 182 upisanih) te postojećem broju zaposlenika.

Sukladno navedenom financijski plan za 2021. godinu izrađen je na temelju ostvarenih prihoda i rashoda za prvih devet mjeseci 2020. godine s obzirom na prekid rada ustanove u razdoblju od 13.03.2020. do 11.05.2020. zbog prevencije širenja virusa COVID-19 temeljem Odluke o privremenom zatvaranju Dječjih vrtića Petar Pan Vodnjan - Scuole dell' infanzia Petar Pan Dignano od 12. ožujka 2020., KLASA: 022-05/20-01/10, URBROJ: 2168-04-01/01-20-1.

Također u 2021. godini planira se početak rada u novoizgrađenom područnom vrtiću u Peroju, sveukupnog kapaciteta 52 djece. U pedagoškoj godini 2020./2021. u razdoblju od 01.01.2021. do 31.08.2021. planira se otvaranje 1 nove skupine, a u pedagoškoj 2021./2020. od 01.09.2021. još jedne nove skupine. Uz već jednu postojeću skupinu to bi ukupno činilo 3 odgojne skupine, od toga 1 jaslička te 2 vrtićke. Sukladno navedenom planiraju se povećani prihodi za posebne namjene u 2021. te u projekcijama financijskog plana za 2022. i 2023. godinu.

U 2021. godini planira se primitak bespovratnih sredstava u iznosu od 7.044.040 kn na temelju Ugovora o sufinanciranju projekta izgradnje područnog vrtića u Peroju koji je potpisan dana 15.01.2019. godine u Zagrebu pri Agenciji za plaćanja u poljoprivredi, ribarstvu i ruralnom razvoju u Ministarstvu poljoprivrede. Potpisivanje ugovora je rezultat uspješne prijave Dječjeg vrtića Petar Pan Vodnjan-Dignano na natječaj za mjeru 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, sektor dječji vrtići, iz Programa ruralnog razvoja Republike Hrvatske 2014.-2020. Navedena sredstva iskoristit će se za podmirivanje glavnice dugoročnog kredita koji se realizirao kako bi se osigurala likvidnost projekta izgradnje područnog vrtića u Peroju do primitka bespovratnih sredstava osiguranih iz Europskog poljoprivrednog fonda za ruralni razvoj i proračun Republike Hrvatske.

Financijski izdatci u 2021. godini te u projekcijama financijskog plana za 2022. i 2023. godinu planirani su u skladu sa važećim otplatnim planom.

Pri planiranju poštovale su se upute Grada Vodnjan-Dignano upućene proračunskim korisnicima za izradu financijskog plana za 2021. sa projekcijama plana za 2022. i 2023.

Predloženim financijskim planom za razdoblje 2021-2023. i predviđenim obuhvatom djece u jasličkim i vrtićkim skupinama u tri objekta u Vodnjanu, Galižani i Peroju u kojima se provode redovni programi na hrvatskom i talijanskom jeziku i program predškole, bile bi podmirene sve potrebe građana s područja Grada Vodnjan-Dignano za djelatnošću ranog i predškolskog odgoja.

 RAVNATELJICA:

 Daniela Vitasović-Uršić,v.r.